**РЕШЕНИЯ от ПРОТОКОЛ №7**

**28.04.2023 г.**

**ОТНОСНО:** *Приемане на Дневен ред на заседанието на Общински съвет – Момчилград, което се проведе на 28. 04. 2023 г.*

**ВНОСИТЕЛ:** Ерсин Юмер – Председател на Общински съвет – Момчилград

**РЕШЕНИЕ №54**

**Общински съвет - Момчилград реши:**

Проекто - дневния ред на заседанието, което се проведе на 28. 04. 2023 г. да стане дневен ред със следните допълнителни точки:

*т.14 Отпускане на еднократна финансова помощ*

*т.15 Приемане на Общинска стратегия за подкрепа за личностно развитие на децата и учениците в община Момчилград (2023-2024) и Годишен план за дейностите за подкрепа за личностно развитие на децата и учениците в община Момчилград за 2023 г.*

**ОТНОСНО:** *Докладна записка с Вх. №80/20.04.2023г.-Отпускане на еднократна финансова помощ на жители на община Момчилград*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №55**

**На основание чл. 21, ал. 1, т. 23 от ЗМСМА, Общински съвет – Момчилград реши:**

Дава съгласие за отпускане на еднократна финансова помощ в размер на по една минимална работна заплата от 780, 00 лв. на следните лица от община Момчилград:

-Р. Б. С. от с. Свобода, общ. Момчилград;

-С. А. О. от с. Лале, общ. Момчилград;

-З. И. С. от гр. Момчилград;

-С. Г. К. от гр. Момчилград

**ОТНОСНО:** *Докладна записка с Вх. №78/18.04.2023г.- Избор на комисия за изготвяне на предложения за съдебни заседатели при Районен съд - Момчилград за мандат 2023г.-2027 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №56**

**На основание чл. 21, ал. 1, т. 23 от ЗМСМА, чл. 68, ал. 1, чл. 68а, ал. 3 от ЗСВ Общински съвет –Момчилград реши**:

1. Открива процедура за определяне на осем броя съдебни заседатели и правила за нейното провеждане.

2. Избира временна комисия, която да извърши проверка на документите на кандидати за съдебни заседатели при Районен съд – гр. Момчилград и изготвя доклад в следния състав:

1. С. Муса – Председател;

2. А. Ахмед – зам. председател;

3. Б. Садък – член;

4. Л. Хасан – член;

5. М. Гигьов – член;

6. Н. Халил - член;

7. С. Юсеин - член

3. Възлага на комисията да организира приемане на заявление и документи по образец на кандидатите, съгласно чл. 68, ал. 3 от Закона за съдебната власт, в определен срок, като съобщение в този смисъл се публикува в интернет страницата на Община Момчилград, след което допуснатите кандидати следва да бъдат изслушани в публично заседание. Списъкът на допуснатите до изслушване кандидати следва да се публикува на интернет страницата не по – късно от 14-дни преди изслушването.

4. Определя срок за изготвяне на доклад на комисията по предложенията и проверка на документите най-късно до **14.07.2023 г.,** който следва да бъде публикуван на интернет страницата не по – късно от 7 дни преди заседанието на ОС за гласуване на кандидатите.

**ОТНОСНО:** *Докладна записка с Вх. №71/12.04.2023г.- Приемане на информация за дейността на НЧ на територията на община Момчилград и за изразходваните от бюджета средства през 2022 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №57**

**На основание чл. 21, ал. 1, т. 23 и чл. 17, ал. 1, т. 5 от ЗМСМА, във връзка с чл.26а, ал. 4, ал. 5 и ал. 6 от Закона за народните читалища, Общински съвет – Момчилград приема:**

1.Доклада за осъществените читалищни дейности и изразходваните от бюджета средства през 2022 г. на Народно читалище „Нов живот - 1926“, гр. Момчилград;

2.Доклада за осъществените читалищни дейности и изразходваните от бюджета средства през 2022 г. на Народно читалище „Алеко Константинов - 1952“, с. Звездел;

3.Доклада за осъществените читалищни дейности и изразходваните от бюджета средства през 2022 г. на Народно читалище „Христо Смирненски - 1974“, с. Равен;

4.Доклада за осъществените читалищни дейности и изразходваните от бюджета средства през 2022 г. на Народно читалище „Единство - 1971“, с. Груево;

5.Доклада за осъществените читалищни дейности и изразходваните от бюджета средства през 2022 г. на Народно читалище „Н. Й. Вапцаров - 1952”, с. Нановица;

6.Доклада за осъществените читалищни дейности и изразходваните от бюджета средства през 2022 г. на Народно читалище „Христо Смирненски - 1952”, с. Неофит Бозвелиево;

7.Доклада за осъществените читалищни дейности и изразходваните от бюджета средства през 2022 г. на Народно читалище „Ястреб - 2014”, с. Соколино.

**ОТНОСНО:** *Докладна записка с Вх. №77/18.04.2023г.- Приемане на отчет за изпълнението на общинската програма за закрила на детето за 2022 г. и Програма за закрила на детето за 2023 г.*

**ВНОСИТЕЛ:** Гюлшен Моллахасан директор ДСП-Момчилград

**РЕШЕНИЕ №58**

**На основание чл. 21, ал. 1, т. 12 от ЗМСМА, във връзка с чл. 3, ал. 1 от Правилника за прилагане на Закона за Закрила на детето, Общински съвет – Момчилград приема:**

1. Отчет – анализ за изпълнението на Общинска програма за закрила на детето за 2022 година;

2. Общинска програма за закрила на детето за 2023 година.

**Виж:** *Приложения*

**ОТНОСНО:** *Докладна записка с Вх. №74/18.04.2023г. - Продажба на земя –ЧОС на собственика на законно построена върху нея сграда (Н. Ф. А. ).*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №59**

**І. Общински съвет - Момчилград на основание чл. 21, ал. 1, т. 8, чл. 52, ал. 5, т. 1, чл. 27, ал. 4 и ал. 5 от ЗМСМА, чл. 8, ал. 9, чл. 35, ал. 3 и чл. 41, ал. 2 от Закона за общинската собственост и във връзка с чл. 49 и чл. 50 от Наредбата за реда за придобиване, управление и разпореждане с общинско имущество реши:**

**1. Актуализира** *Раздел ІІІ. Г. Продажби на имоти-частна общинска собственост на собственици на законно построени жилищни и нежилищни сгради от* Програмата за управление и разпореждане с имоти-общинска собственост в община Момчилград през 2023 година с нов имот под №8 „Продажба на урегулиран поземлен имот ІХ (девети), пл.сн.№162, кв.7 (седми) по действащия ПУП на с. Груево, одобрен със заповед №551 от 16.09.1981г., целият с площ 820 (осемстотин и двадесет) кв.м., актуван с АЧОС № 4415 от 20.03.2023г., вписан в службата по вписвания дв.вх.№578 от 20.03.2023 година”.

**2.** Дава съгласие **Н. Ф. А.** с постоянен адрес област Кърджали, община Момчилград, с. Груево, собственик на едноетажна жилищна сграда с полуприземен етаж със застроена площ 100 кв.м., съгласно нот. акт №170, т. І, дело №170 от 2015 г. построена с отстъпено право на строеж да придобие право на собственост върху урегулиран поземлен имот ІХ (девети), пл.сн.№162, кв.7 (седми) по действащия ПУП на с. Груево, одобрен със заповед №551 от 16.09.1981г., целият с площ 820 (осемстотин и двадесет) кв.м., актуван с АЧОС №4415 от 20.03.2023г., вписан в службата по вписвания дв.вх.№578 от 20.03.2023 година, при граници: североизток-земеделска територия, югоизток - УПИ Х, улица и УПИ ХV, югозапад-УПИ ІV и северозапад-УПИ V и VІ.

**3.** На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител в размер на  **9 800**  **лв.** Сделката се облага с ДДС.

**4.** Възлага на кмета на общината на основание чл. 35, ал. 6 от ЗОС и във връзка с чл. 50 от Наредбата за реда за придобиване, управление и разпореждане с общинско имущество да издаде заповед и сключи договор за продажба на имота по т. 2 и т. 3.

**5.** *30 % от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на територията на кметство с.Груево, община Момчилград.*

**ОТНОСНО:** *Докладна записка с Вх. №75/18.04.2023г.- Продажба на земя –ЧОС на собственика на законно построена върху нея сграда (Г. А. Я.).*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №60**

**І. Общински съвет - Момчилград на основание чл. 21, ал. 1, т. 8 и чл. 52, ал. 5, т. 1 от ЗМСМА, чл. 8, ал. 9, чл. 35, ал. 3 и чл. 41, ал. 2 от Закона за общинската собственост и във връзка с чл. 49 и чл. 50 от Наредбата за реда за придобиване, управление и разпореждане с общинско имущество реши:**

**1. Актуализира** *Раздел ІІІ. Г. Продажби на имоти-частна общинска собственост на собственици на законно построени жилищни и нежилищни сгради от* Програмата за управление и разпореждане с имоти-общинска собственост в община Момчилград през 2023 година с нов имот под №9 „Продажба на урегулиран поземлен имот ІХ (девети), пл.сн.№67, кв.13 (тринадесети) по действащия ПУП на с. Груево, одобрен със заповед №551 от 16.09.1981г., целият с площ 440 (четиристотин и четиридесет) кв.м., актуван с АЧОС №4437 от 29.03.2023г., вписан в службата по вписвания дв.вх. №643 от 29.03.2023 година”.

**2.** Дава съгласие **Г. А. Я.** с постоянен адрес област Кърджали, община Момчилград, гр. Момчилград, ул. ”Сан Стефано” №8 собственик на едноетажна масивна жилищна сграда със застроена площ 94 кв.м., съгласно нот.акт №11, т. І, дело №11 от 2019 г., построена с отстъпено право на строеж да придобие право на собственост върху урегулиран поземлен имот ІХ (девети), пл.сн.№67, кв.13 (тринадесети) по действащия ПУП на с. Груево, одобрен със заповед №551 от 16.09.1981г., целият с площ 440 ( четиристотин и четиридесет) кв.м., актуван с АЧОС № 4437 от 29.03.2023г., вписан в службата по вписвания дв.вх.№643 от 29.03.2023 година, при граници: североизток-УПИ ХІ и ХІІ, северозапад- УПИ Х, югоизток - УПИ VІІІ и югозапад- улица.

**3.** На основание чл. 41, ал. 2 от Закона за общинската собственост ОбС одобрява оценката изготвена от лицензиран оценител в размер на  **5 300**  **лв.** Сделката се облага с ДДС.

**4.** Възлага на кмета на общината на основание чл.35, ал.6 от ЗОС и във връзка с чл.50 от Наредбата за реда за придобиване, управление и разпореждане с общинско имущество да издаде заповед и сключи договор за продажба на имота по т.2 и т.3.

**5.** *30 % от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на територията на кметство с.Груево, община Момчилград.*

**ОТНОСНО:** *Докладна записка с Вх. №73/18.04.2023г.- Актуализация на Програмата за управление и разпореждане с имоти- общинска собственост през 2023 година, вземане решение за разпореждане и одобряване на пазарната му оценка.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №61**

**Общински съвет - Момчилград на основание чл. 21, ал. 1, т. 8, чл. 52, ал. 5, т. 1 от ЗМСМА, чл. 8, ал. 9, чл. 35, ал. 1, чл. 41, ал. 2 от ЗОС и във връзка с чл. 48, ал. 1 от Наредбата за реда за придобиване, управление и разпореждане с общинско имущество реши:**

**1. *Актуализира Раздел ІІІ. Б. «Имоти, които община Момчилград има намерение да продаде»*** от Програмата за управление и разпореждане с имоти-общинска собственост в община Момчилград през 2023 година с нов имот под

**№52.** Неурегулиран поземлен имот в урбанизираната територия на с. Нановица, мах. Богатска, целият с площ 347 (триста четиридесет и седем) кв.м., актуван с АЧОС № 4426 от 21.03.2023 г., вписан в службата по вписвания Дв.вх.№608 от 23.03.2023 година

**2. Да се извърши продажба чрез публичен търг с тайно наддаване** на Неурегулиран поземлен имот в урбанизираната територия на с. Нановица, мах. Богатска, целият с площ 347 (триста четиридесет и седем) кв.м., актуван с АЧОС №4426 от 21.03.2023 г., вписан в службата по вписвания Дв.вх.№608 от 23.03.2023 година

**3. Одобрява пазарната оценка изготвена от лицензиран оценител** Неурегулиран поземлен имот в урбанизираната територия на с. Нановица, мах. Богатска, целият с площ 347 (триста четиридесет и седем) кв.м., актуван с АЧОС №4426 от 21.03.2023 г., вписан в службата по вписвания Дв.вх.№608 от 23.03.2023 година **в размер на 4 000 лв.**

**4. Възлага** на кмета на общината да извърши всички действия по организацията и провеждането на търга.

**5. Възлага на** основание чл. 35, ал. 6 и чл. 48, ал. 2 от НРПУРОИ кмета на общината да издаде заповед и сключи договор за покупко-продажба на имота по т. 2 от настоящото решение.

**6.** *30% от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на територията на кметство с. Нановица, община Момчилград.*

**ОТНОСНО:** *Докладна записка с Вх. №70/11.04.2023г.- Промяна на НТП на ЗЗ-представляващ ПИ с идентификатор №81734.21.26 по КК и КР на с. Чуково, общ. Момчилград, с площ 749 кв.м., осма категория, с НТП „нива“ от НТП „нива“ в НТП „трайни насаждения“.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №62**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 8, ал. 1 от ЗОС, чл. 3, ал. 1 и чл. 78а, ал. 1 от ППЗСПЗЗ, Общински съвет - Момчилград реши:**

1. Общински съвет - Момчилград дава съгласие да се промени начина на трайно ползване от НТП „ нива ” в НТП „трайни насаждения” на Поземлен имот с идентификатор №81734.21.26 по кадастралната карта и кадастралните регистри на с. Чуково, общ. Момчилград, с площ 749 кв. м., осма категория, с начин на трайно ползване (НТП) „нива” от НТП „нива ” в НТП „трайни насаждения ”.

2. Възлага на кмета на Община Момчилград да предприеме всички необходими действия по извършване на промяна на начина на трайно ползване.

**ОТНОСНО:** *Докладна записка с Вх. №69/11.04.2023г.- Актуализация на Програма за управление и разпореждане с поземлени имоти общинска собственост в община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №63**

**Общински съвет - Момчилград, на основание чл. 21, ал. 1, т. 8, чл. 27, ал. 4 и чл. 5 от ЗМСМА, чл. 8, ал. 9 от Закона за общинската собственост и чл.9, ал.1 от Наредбата за условията и реда за придобиване, управление и разпореждане със земи от общински поземлен фонд община Момчилград реши:**

1. Актуализира Програмата за управление и разпореждане с поземлени имоти общинска собственост за 2023г., както следва:

**В Раздел ІІ, т. 1 “Описание на имотите, които общината предлага за дългосрочно наемане от 5 до 10 години”** се добавя:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **землище/**  **местност** | **АЧОС** | **кадастрален №**  **на имота** | **площ/**  **дка** | **НТП** | **категория** |
| 27 | Ауста | Ачос№198/27.11.2006 | 00828.2.46 | 15,436 | нива | IХ |
| 28 | Ауста | Ачос№332/04.12.2006 | 000828.2.257 | 4,019 | нива | IХ |

2. Упълномощава Кмета на общината да предприеме всички действия за актуализиране и реализиране на годишната програма за 2023 г.

**ОТНОСНО:** *Докладна записка с Вх. №72/18.04.2023г.- Приемане на годишния баланс на МБАЛ „д-р С. Ростовцев“ ЕООД, гр. Момчилград и „Медицински център - МГ“ ЕООД гр. Момчилград за 2022 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №64**

**На основание чл. 21, ал. 1, т. 23 от Закона за местното самоуправление и местната администрация, във връзка с чл. 137, ал. 1, т. 3, чл. 147, ал. 2 от Търговския закон, Общински съвет – Момчилград реши:**

1. Приема годишния баланс и доклада за дейността на:

1. 1. МБАЛ „Д - р Сергей Ростовцев” – ЕООД, гр. Момчилград за 2022 година;

1. 2. „Медицински център - МГ” ЕООД за 2022 година.

**ОТНОСНО:** *Докладна записка с Вх. №67/29.04.2023г. - Одобряване на тригодишна бюджетна прогноза за местни дейности за периода 2024-2026 година на община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №65**

**На основание чл. 21, ал. 1, т. 12 от ЗМСМА, чл. 83, ал. 2 от Закона за публичните финанси, в съответствие с указанията на Министерство на финансите БЮ№1/10.03.2023 г. , Общински съвет – Момчилград реши:**

Одобрява бюджетната прогноза на община Момчилград за периода 2024-2026 година на постъпленията от местни приходи и на разходите в местните дейности съгласно Приложение №1, 1а и 6г, представляващи неразделна част от Решението.

**Виж:** *Приложения*

**ОТНОСНО:** *Докладна записка с Вх. №76/18.04.2023г.- Приемане на разчет за поименно разпределение на капиталовите разходи през 2023 г. на община Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №66**

**На основание чл. 44, ал. 1, т. 8,  чл. 21, ал. 1, т. 23  и чл. 54, ал. 1 и ал. 2 , чл. 27, ал. 4 и ал. 5 от ЗМСМА, Закона за публични финанси и чл. 51 на разпоредбите на Закона за държавния бюджет на Република България /ЗДБРБ/ за 2022 г., както и чл. 1, ал. 1, т. 1 от ПМС №229/29.07.2022 г. и указанията на Министерството на финансите – писмо с изх. №ФО-1/20.01.2023 г., Общински съвет – Момчилград реши:**

1.Приема разчета за поименно разпределение на капиталовите разходи за 2023 г. на община Момчилград по *Приложение №1*, така както следва:

1.1. Размерът на целевата субсидия за капиталови разходи за 2023г. е 2 623 000 лв.

1.2. Размерът на капиталовите разходи от собствени средства, вкл. преходен остатък – 475 397 лв. , в т.ч. финансирани от приходи по §40-00 Постъпления от продажба на общински нефинансови активи – 398 284 лв.

1.3. Размерът на преходен остатък по бюджета с източник целеви субсидии и трансфери от държавния бюджет и от други бюджетни организации – 1 119 287 лв.

1.4. Размер на средствата по проекти с европейско финансиране – 420 135 лв.

1.5. Други източници – 30 000 лв.

**Виж:** *Приложения*

**ОТНОСНО:** *Докладна записка с Вх. №79/19.04.2023г.- Приемане на разчет на община Момчилград за 2023 г. в условията на неприет ДБ на Република България за 2023 г./РАЗЧЕТ/*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №67**

**На основание чл. 44, ал. 1, т. 8,  чл. 21, ал. 1, т. 23  и чл. 54, ал. 1 и ал. 2, чл. 27, ал. 4 и ал. 5 от ЗМСМА, чл. 10 от ПМС 7/2023 година за уреждане на бюджетните отношения през 2023 година във връзка с чл.6 от Закона прилагане разпоредбите на Закона за държавния бюджет на Република България за 2022, Закона за бюджета на държавно обществено осигуряване за 2022 г. и Закона за Националната здравноосигурителна каса за 2022 г., Общински съвет – Момчилград реши:**

1.Приема РАЗЧЕТА на община Момчилград за 2023 година до приемане на Закона за държавния бюджет на Република България за 2023 г. и приемане на бюджета на община Момчилград за 2023 г., както следва:

**1.1. ПО ПРИХОДИТЕ в размер на 23 851 177 лева**, съгласно *Приложение №1,* неразделна част от решението, в т.ч.:

1.1.1.Приходи за делегирани **от държавата дейности** в размер на 14 092 956 лева, /Приложение №1/в т.ч.:

1. Обща субсидия за делегирани от държавата дейности в размер на 12 168 738 лева.

2. Целева субсидия за капиталови разходи за делегирани държавни дейности в размер на 60 380 лева.

3. Възстановен трансфер в централния бюджет в размер на 11 797 лева.

4. Собствени приходи на звената на делегиран бюджет – 14 530 лева.

5. Финансиране на бюджетното салдо – 1 861 105 лева от преходен остатък от 2022 г., в т.ч. 959 033 лева за капиталови разходи /*Приложения №1 и №2/.*

1.1.2.Приходи **за местни дейности** и дофинансиране на държавни дейности в размер на 9 758 221 лева */Приложение №1/,* в т.ч.:

1.1.2.1. Данъчни приходи в размер на 1 119 000 лева.

1.1.2.2. Неданъчни приходи в размер на 1 756 000 лева.

1.1.2.3. Трансфер за местни дейности от ЦБ в размер на 1 980 800 лева, в т.ч.:

1.1.2.3.1. Обща изравнителна субсидия в размер на 1 687 800 лв.

1.1.2.3.2. Трансфер за зимно поддържане и снегопочистване – 293 000 лв.

1.1.2.4. Целева субсидия за капиталови разходи в местни дейности в размер на 2 562 620 лева */Приложения №1 и №2/.*

1.1.2.5. Трансфери между бюджети – /-/ 853 706 лева.

1.1.2.6. Временни безлихвени заеми /-/ 300 000 лева, */Приложение №5/* в т.ч.:

- предоставяне на временен безлихвен заем от бюджета на сметките за средства от Европейския съюз за реализация на проекти, финансирани по оперативните програми – 1 096 158 лева със знак “-”, предоставени заеми лева, в т.ч. за проект „Патронажна грижа+” – 32 450 лева, за проект „Приеми ме” – 1 848 лева, за проект „Топъл обяд в община Момчилград” – 758 272 лева, за проект „Мерки за справяне с пандемията”– 23 728 лева, за проект „Грижа в дома” – 279 860 лева;

- възстановени заеми в бюджета от сметката за средства от ЕС в размер на 796 158 лева.

1.1.2.7. Финансиране 3 493 507 лева, в т.ч.:

- /-/ 195 420 лв. – отчисления и такси по чл.60 и чл.64 от Закона за управление на отпадъците към РИОСВ – Хасково;

- 20 000  лева - възстановена временна финансова помощ от МИГ – Момчилград;

- преходен остатък от 2022 г. – 3 668 927 лева, разпределени в *Приложение № 4*, в т.ч. за капиталови разходи – 347 367 лева.

**1.2.ПО РАЗХОДИТЕ в размер на 23 851 177 лева**, разпределени по функции, дейности, параграфи и численост на персонала съгласно *Приложения №1, №2 и №3,* неразделна част от решението, в т. ч.:

1.2.1.За делегирани държавни дейности в размер на 14 092 956 лева, в т.ч. капиталови разходи – 1 019 413 лева.

1.2.2.Дофинансиране в държавните дейности със средства от собствени приходи и обща изравнителна субсидия за местни дейности – 373 524 лева /*Приложениe №1/,* в т.ч.:

1.2.2.1. за функция “Образование” 242 524 лева, в т.ч. 115 000 лева за д.дейност „Детски градини”, 112 524 лева за д.дейност „Неспециализирани училища” и 15 000 лева за Център за подкрепа на личностно развитие с численост 1 щ.бр.

1.2.2.2. за функция “Общи държавни служби” 120 000 лева за делегирана държавна дейност „Общинска администрация”.

1.2.2.3. за функция “Здравеопазване” - 11 000 лева за делегирана държавна дейност „Здравни кабинети в детски градини и училища” с численост 0,5 щ.бр.

1.2.3.За местни дейности в размер на 9 384 697 лева, в т.ч.:

1.2.3.1. Капиталови разходи в размер на 2 909 987 лв./*Приложения №1, №2 и №3/.*

1.2.3.2. Резерв за непредвидени и неотложни разходи – 300 000 лева.

1.2.3.3.Утвърждава размера на просрочените вземания за събиране през 2023 година в размер на 130 000 лева.

**1.3.Разпределение на средствата за капиталови разход**и по обекти в съответните функции и параграфи */Приложение №2/.*

**2.** Утвърждава разходите за заплати и числеността на персонала през 2023 г., без звената от системата на народната просвета, които прилагат системата на делегирани бюджети, съгласно *Приложение №6.*

**3.** Приема следните лимити за разходи:

3.1.Средства за социално-битово и културно обслужване на персонала – до 3 % от утвърдените средства за основни заплати на персонала по трудови правоотношения.

3.2.Разходи за представителни цели - съгласно чл.94 от ЗДБРБ за 2022г. и чл.34, т.3 от ПМС № 31/2022 г. за изпълнението на държавния бюджет на Република България за 2022 г.:

– размерът на средствата за кмета на общината – до 2 на сто от общия годишен размер на разходите за издръжка по §10-00 „Издръжка” за дейност „Общинска администрация”;

– размерът на средствата за Общинския съвет – до 1 на сто от общия годишен размер на разходите за издръжка по §10-00 „Издръжка” за дейност „Общинска администрация”.

3.3.Помощи по решение на общинския съвет – до 45 000 лева, в т.ч. и средства за семейства с репродуктивни проблеми.

**4.** Утвърждава разчет за целеви разходи и субсидии, както следва, за:

4.1. Членски внос в нетърговски организации /НСОРБ, ”Толерантност”, НАПОС и др./ - 18 000 лева.

4.2. Помощи за погребения на бездомни, безпризорни, без близки и роднини лица – 500 лева.

4.3. Средства за финансиране на дейностите в Културния календар на общината – 220 000 лева.

4.4. Средства за финансиране на дейностите в Спортния календар–25 000 лв.

4.5.Средства за овладяване на популацията на безстопанствени животни – 24 000 лева.

**5.** Утвърждава разчета за субсидии на организации с нестопанска цел и читалища:

5.1. Субсидии за текуща дейност на спортни клубове на територията на общината, които са регистрирани като юридически лица с нестопанска цел – до 110 000 лева, в т.ч.: до 40 000 лв. субсидия за СКТМ “Родопи” за текуща дейност, до 40 000 лв. за футболния клуб, до 10 000 лева за клуба по борба, до 10 000 лева за клуба по вдигане на тежести и до 10 000 лева за клуб по бокс.

5.2. Субсидии за читалища – 152 262 лв. за 11 бр. субсидирана численост в делегираната от държавата дейност „Читалища”.

5.3. Упълномощава кмета на общината да договори условията за ползване и отчитане на средствата по т.5.1 и т.5.2.

**6.** Одобрява индикативен годишен разчет за сметките за средства от Европейския съюз в размер на 2 063 986 лв. съгласно Приложение №5, неразделна част от решението.

**7**. Определя максималния размер на дълга, съгласно чл.39 от ЗПФ, както следва:

7.1. Максималния размер на нов общински дълг за 2023 г. – до 600 000 лева.

7.2. Общинските гаранции, които могат да бъдат издадени през 2023 г. – до 200 000 лева.

7.3. Максималният размер на общинския дълг и общинските гаранции към края на 2023 г. – до 800 000 лева.

7.4. Намеренията за поемане на нов дълг по чл.13 от ЗОД през 2023 г. се определят в размерите по т.7.1 и т.7.2.

**8.** Определя второстепенните разпоредители с бюджет съгласно Приложение №7.

**9.** Определя максималния размер на новите задължения за разходи, които могат да бъдат натрупани през 2023 година – наличните към края на годината задължения за разходи да не надвишават 2 915 598 лева – 15 на сто от средногодишния размер на отчетените разходи за последните четири години, като ограничението не се прилага за ангажименти за разходи, финансирани за сметка на помощи и дарения.

**10.** Определя максималния размер на ангажиментите за разходи, които могат да бъдат поети през 2023 година – наличните към края на годината поети ангажименти за разходи да не надвишават 9 718 660 лева – 50 на сто от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.

11. Дава следните правомощия на кмета на общината:

11.1. да извършва компенсирани промени в частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

11.2. да извършва компенсирани промени в частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

11.3. да извършва компенсирани промени в разходната част на РАЗЧЕТА – за сметка на резерва по т.1.2.3.2. от настоящото решение.

11.4. В изпълнение на правомощията си по т.11, кметът издава заповеди.

**12.** Дава съгласие кметът на общината да предоставя трансфери и временни безлихвени заеми между бюджетни сметки и сметки за средствата от Европейския сюъз за финансиране на плащания по проекти по оперативните програми и по други международни програми до възстановяването им от Управляващите органи и да създава план, в т.ч. и за капиталови разходи в съответствие с подписани договори и поети ангажименти по оперативните и други общностни програми на ЕС.

**13.** Дава съгласие кметът на общината да изменя плана на прихода и разхода на средствата от ЕС до размера на постъпленията по оперативни програми.

**14.** Упълномощава кмета:

14.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

14.2. Да кандидатства за средства от централния бюджет и други източници за финансиране и за съфинансиране на общински програми и проекти.

**15.** Дава съгласие при несъответствие функционалното предназначение на дейността, параграф или подпараграф от Разчета за финансиране на капиталовите разходи за 2023 година – Приложение № 2 с модул Информационна система на общините /ИСО/ - „Капиталови разходи и текущи ремонти”, кметът на Общината при необходимост служебно да променя дейността, параграфа и подпараграфа като запази абсолютния размер на стойността на съответния обект от Разчета.

**16.** Възлага на кмета на общината :

16.1.Да утвърди разчетите за 2023 година на второстепенните разпоредители.

16.2.Да организира разпределението на разчета по тримесечия и да утвърди разпределението.

**17.** Приема за сведение Протокола от публичното обсъждане на бюджета.

**Виж:** *Приложения*

**ОТНОСНО:** *Докладна записка с Вх. №90/26.04.2023г.-Отпускане на еднократна финансова помощ на жител на община Момчилград*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №68**

**На основание чл. 21, ал. 1, т. 23 от ЗМСМА, Общински съвет – Момчилград реши:**

Дава съгласие за отпускане на еднократна финансова помощ в размер на една минимална работна заплата от 780, 00 лв. на лицето П. С. А. от Момчилград.

**ОТНОСНО:** *Докладна записка с Вх. №80/20.04.2023г.-Отпускане на еднократна финансова помощ на жители на община Момчилград*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №69**

**На основание чл. 21, ал. 1, т. 23 и ал. 2, чл. 17, ал.1, т. 3 от ЗМСМА, чл. 197, ал. 1, ал. 2 и ал. 3 от Закона за предучилищното и училищното образование, Общински съвет – Момчилград реши:**

1.Приема Общинска стратегия за подкрепа за личностно развитие на децата и учениците в Община Момчилград (2023-2024).

2.Приема Годишен план на дейностите за подкрепа за личностно развитие на децата и учениците в Община Момчилград (2023-2024).

**Виж:** *Планове, стратегии.*

**ПРЕДСЕДАТЕЛ:**

**(Ерсин Юмер)**